钦定古今图书集成/明伦汇编/闺媛典/第253卷 > 曹廷启妻俞氏
## 钦定古今图书集成/明伦汇编/闺媛典/第253卷 > 曹廷启妻俞氏

按《婺源县志》：“俞氏名义闺，汪口人，篁岭曹廷启妻。事
舅姑至孝，启病，割股和药以进。既没，绝粒欲死，姑泣
语曰：‘遗孤四孩，半在襁褓，若死是弃若夫后也’。氏遂
扄闭一室，足不出户，尽脱衣饰供堂上甘旨，长斋茹
蔬，晨昏携诸孤问视，久而益恪。子就塾夕归，必课所
习如严师。执翁姑丧，哀毁逾礼。伯子仲子皆成名士”，
群孙竹立，诸妇承懽，而氏“衣不去缟，容不改戚。每饮
食，必虚左，置匕豆，如启存焉。岁时忌日，哭尽哀，虽耄
弗替。”年九十终，有司旌表。